ARBEIDSAVTALE

Denne avtale (Avtalen) er inngått den dato mellom

NN (organisasjonsnr.) (Arbeidsgiver) og

NN (fødselsnr.) (Arbeidstaker)

Ansettelse og tiltredelse

NN ansettes som stilling i firma med tiltredelse den dato.

Eventuelt angivelse av deltid, jf. også arbeidstidsbestemmelsen.

Arbeidsoppgaver

Arbeidstaker skal utføre de ansvars- og arbeidsoppgaver som til enhver tid hører inn under stillingen. Arbeidsgiver kan utarbeide en stillingsinstruks, rutiner for arbeidet m.v.

Arbeidsgiver har rett til å foreta endringer i arbeidsoppgaver, stillingsbetegnelse og ansvarsområde.

Arbeidssted

Hovedarbeidsstedet er p.t. bedriftens lokaler i adresse. Arbeidstaker må påregne reising i arbeidet i den grad stillingen krever det.

Arbeidstaker har ikke fast arbeidssted, men arbeider på forskjellige steder dog slik at fast oppmøtested er oppmøtested. Arbeidsgivers forretningsadresse er forretningsadresse.

Arbeidstid

Den normale arbeidstiden er mandag til fredag kl (0:00) til (0:00), inklusiv en halv times ubetalt daglig lunsjpause. Den daglige normalarbeidstiden er således (x) eksklusiv lunsjpause og den ukentlige normalarbeidstiden er (x) eksklusiv lunsjpause.

Arbeidstaker er innforstått med at hun/han i relasjon til arbeidsmiljøloven har stilling av ledende eller av annen særlig uavhengig karakter. Arbeidstaker omfattes derfor ikke av arbeidstidsbestemmelsene i arbeidsmiljøloven kapittel 10, med de unntak som følger av loven, og tilkommer heller ikke særskilt overtidsbetaling.

Lønn og andre godtgjørelser

Den avtalte lønnen ved tiltredelsen er kr. lønn pr. år. Lønnen utbetales månedlig med 1/12 den lønningsdato hver måned til Arbeidstakers oppgitte bankkonto. Ved avvikling av ferie utbetales ikke lønn, men opptjente feriepenger.

Arbeidstaker er omfattet av bedriftens personalordninger til enhver tid, som p.t. omfatter:
(fri avis, telefon, o.l)

Arbeidsgiver dekker utgifter i arbeidsforholdet i tråd med de retningslinjer som gjelder til en hver tid.

Trekk i lønn

Dersom det blir utbetalt feil i lønn, bonus, provisjon, feriepenger, reisepenger eller lignende, kan Arbeidsgiver foreta nødvendig trekk eller justering ved utbetalinger etter at feilen ble oppdaget. Slikt trekk kan også gjøres for forfalte lån eller varekjøp fra bedriften. For øvrig gjelder den trekkadgang som følger av arbeidsmiljøloven § 14-15.

Pensjons- og forsikringsordninger

Arbeidstaker er omfattet av bedriftens til enhver tid gjeldende pensjons- og forsikringsordninger. Arbeidsgiver står fritt til å endre, herunder avvikle, disse ordningene, innenfor de begrensninger som følger av lovgivningen.

Pensjonsalder

Aldersgrensen i Selskapet er 70 år.

Ferie og feriepenger

Retten til ferie og feriepenger og reglene for fastsettelse av ferietidspunktet følger ferielovens bestemmelser.

Prøvetid

Prøvetiden er på prøvetid måneder. Gjensidig oppsigelsestid i prøvetiden er oppsigelsestid i prøvetiden regnet fra den dag oppsigelsen fant sted.

Dersom Arbeidstaker har vært fraværende fra arbeidet i prøvetiden, kan Arbeidsgiver forlenge den avtalte prøvetiden med en periode som tilsvarer lengden av fraværet. Arbeidsgiver må i tilfelle orientere Arbeidstaker skriftlig om forlengelsen innen utløpet av prøvetiden. Det er ikke adgang til forlengelse ved fravær som er forårsaket av arbeidsgiver.

Oppsigelse

Etter utløpet av prøvetiden gjelder en gjensidig oppsigelsesfrist på oppsigelsestid måneder, regnet fra og med utløpet av kalendermåneden oppsigelsen fant sted, med mindre lenger frist følger av arbeidsmiljølovens regler.

Ved fratredelse skal Arbeidstaker tilbakelevere alt materiale og alle eiendeler som tilhører Arbeidsgiver. Dette gjelder også for dokumenter og annet materiale som er lagret elektronisk.

Taushetsplikt og konfidensialitet

Arbeidstaker forplikter seg til å iaktta taushet og hindre at andre får adgang eller kjennskap til fortrolige opplysninger, med mindre annet følger av særskilt lovgivning.

Med fortrolige opplysninger menes all informasjon som Arbeidstaker har fått kjennskap til, som ikke er alminnelig kjent, og som Arbeidstaker etter en forsiktig vurdering bør forstå kan ha betydning for Arbeidsgiver å hemmeligholde.

Ingen form for reproduksjon og/eller kopiering av virksomhetsrelaterte dokumenter til privat bruk er tillatt uten etter tillatelse fra foresatte i Arbeidsgiver.

Taushetsplikten gjelder også etter arbeidsforholdets avslutning. Arbeidstaker kan heller ikke bruke eller utnytte opplysninger som er omfattet av taushetsplikten i egen virksomhet eller i tjeneste eller arbeid hos andre.

Annet arbeid eller verv under ansettelsen

Arbeidstaker skal fra tiltredelsen vie Arbeidsgiver sin fulle arbeidskraft og forplikter seg til under ansettelsen ikke å påta seg lønnet eller ulønnet arbeid eller lønnede eller ulønnede oppdrag/verv for andre som kan komme i konflikt med arbeidet for Arbeidsgiver, uten etter skriftlig forhåndssamtykke fra Arbeidsgiver.

Rettigheter til arbeidsresultatet

Alle rettigheter til det Arbeidstakeren skaper eller frembringer i tilknytning til ansettelsesforholdet, eller bidrar til å skape eller frembringe, går over til Arbeidsgiver. Dette omfatter, men er ikke begrenset til opphavsrettigheter og andre rettigheter etter lov av 12. mai 1961 nr. 2 om opphavsrett til åndsverk, oppfinnelser, varemerker, domenenavn, forretningskonsepter og know-how.

Arbeidsgiver skal ha eksklusiv og evigvarende rett til enhver form for utnyttelse av slike produkter eller slikt materiale, kommersielt og ikke-kommersielt, til eget bruk eller ved overdragelse, nasjonalt og internasjonalt, i opprinnelig form eller ved bearbeidelser og endringer.

Arbeidstaker har ikke krav på særskilt vederlag for Arbeidsgivers utnyttelse av rettighetene, med mindre annet følger av preseptorisk lov. Dette gjelder uansett om utnyttelsen skjer før eller etter at ansettelsesforholdet er avsluttet.

Konkurransebegrensninger

Arbeidstaker kan ikke under arbeidsforholdet og i en periode på 12 måneder etter utløpet av avtalt oppsigelsestid ta ansettelse hos, ha eierinteresser i, eller på andre måter være involvert i virksomheter som direkte eller indirekte konkurrerer med Arbeidsgiver.

Dersom konkurranseklausulen i første avsnitt ovenfor gjøres gjeldende, har Arbeidstaker krav på kompensasjon i samsvar med Arbeidsmiljøloven § 14 A-3 for den perioden klausulen har virkning. For inntekt opptil 8 G gis det 100 % kompensasjon og for inntekt mellom 8 og 12 G gis det 70 % kompensasjon. Kompensasjonen beregnes på bakgrunn av Arbeidstakers opptjente arbeidsvederlag de siste 12 månedene før arbeidsforholdets opphør, og er uansett oppad begrenset til 12 ganger folketrygdens grunnbeløp.

Det skal gjøres fradrag med inntil halvparten av kompensasjonen for arbeidsvederlag eller arbeidsinntekt som arbeidstaker mottar eller opptjener i perioden konkurranseklausulen har virkning. Arbeidstaker skal opplyse om et hvert arbeidsvederlag og enhver arbeidsinntekt vedkommende opptjener eller oppebærer i perioden. Arbeidsgiver kan holde tilbake kompensasjon inntil opplysningene legges fram.

Arbeidstaker er videre i en periode på 12 måneder etter utløpet av avtalt oppsigelsestid uberettiget til direkte eller indirekte å påvirke arbeidsgivers kunder til å avslutte sitt kundeforhold. Forbudet gjelder kunder Arbeidstaker har hatt kontakt med eller ansvaret for det siste året før redegjørelse gis etter Arbeidsmiljøloven § 14 A-4.

Arbeidstaker er også i en periode på 12 måneder etter utløpet av avtalt oppsigelsestid uberettiget til, direkte eller indirekte, å påvirke noen av arbeidsgivers ansatte til å forlate sin arbeidsgiver.

Ved brudd på bestemmelsene i dette punkt, kan arbeidsgiver kreve at det ulovlige forhold opphører umiddelbart og at arbeidstaker dekker det tap arbeidsgiver har lidt på grunn av overtredelsen.

Ved en eventuell innføring av nye lovbestemmelser som regulerer gyldigheten av ovennevnte klausul, kan arbeidsgiver foreta de nødvendige endringer i klausulen. Arbeidsgiver kan ikke ved en slik endring gi klausulen et utvidet anvendelsesområde.

Tariffavtaler

For øvrig reguleres arbeidsforholdet av tariffavtaler partene er bundet av.

Sted, dato

_____________________________	_____________________________
NN	NN